तेज हवा के कारण दिन में डेढ़ डिग्री लुढ़का पारा
उज्जैन | शहर में गुरुवार को चली उत्तरी तेज हवा के असर से दिन में पारा डेढ़ डिग्री लुढ़क गया। हालांकि इसके बावजूद मौसम में गर्मी आैर उमस ने लोगों को परेशान किया।
पिछले एक-दो दिनों से शहर में दक्षिणी गर्म हवा चल रही थी। जिसके कारण दिन के अलावा रात में भी तापमान बढ़ रहा था लेकिन गुरुवार को हवा की दिशा बदल गई। दिनभर छह किलोमीटर की तेज रफ्तार से उत्तर-पश्चिमी हवा चलती रही। इससे दिन में अधिकतम तापमान डेढ़ डिग्री कम होकर 33.5 डिग्री हो गया। तापमान में गिरावट आने के बावजूद दिन में उमस बनी रही। जिससे लोग गर्मी से जूझते रहे। बीते 24 घंटों में रात के तापमान में बदलाव नहीं आया। बुधवार-गुरुवार की न्यूनतम तापमान 14 डिग्री पर स्थिर रहा। वेधशाला के मौसम प्रेक्षक दीपक गुप्ता ने बताया एक-दो दिनों में रात में भी तापमान बढ़ने की संभावना है।
bho_Deva awa_Deva hin_Deva